Dorga bro

Dorga bro er en 57 meter lang hvelvbro over Dorgefossen i Sira på fylkesvei 468 i Sirdal kommune. Den har et spenn på 21,5 meter og ble bygget i 1919. I 1972, i forbindelse med kraftutbyggingen, ble den oppgradert og utvidet med nesten to meters veibredde. Dette skjedde ved at man støpte en betonghvelving under steinhvelvet. Selv om den ble betydelig bredere, oppleves den som smal når to kjøretøyer møtes, og biler stopper som regel for å la møtende trafikk komme forbi. 

Dorga bro erstattet en tidligere bro som lå 300 meter lenger oppe. Det var en såkalt skottlagsbro. Brokarene etter den står igjen som et kulturminne, og Sirdal kommune har planer (2008) om å restaurere den. Men vandaler har veltet steiner fra brukarene ned i elveløpet, og det blir en kostbar sak å få dem opp igjen.

Eksterne lenker
 Bilde av Dorga bro
 Fundamentet til den gamle Dorgebrua øydelagt!

Hvelvbroer
Veibroer i Agder
Siravassdraget
Broer åpnet i 1919
1919 i Norge
Veier i Sirdal